Όμιλος Pacha

Ο όμιλος Pacha είναι ένας ισπανικός όμιλος εταιρειών που ειδικεύεται στην ψυχαγωγία και την φιλοξενία, υπό την αιγίδα της εταιρεία FIVE Holdings. Ιδρύθηκε το 1967 από τον Ricardo Urgell..

Είναι κυρίως γνωστός για την ιδιοκτησία του νυχτερινού κλαμπ της Ίμπιζας "Pacha Ibiza". Επίσης, μεταξύ των επενδύσεών του συγκαταλέγεται και το ξενοδοχείο Destino Five Ibiza και το ξενοδοχείο Pacha. Η ομάδα Pacha κατέχει επίσης την εμπορική μάρκα The Pacha Collection και το μη κερδοσκοπικό ίδρυμα The Pacha.

 2023: Η εξαγορά από τη FIVE Holdings 
Τον Οκτώβριο του 2023, η FIVE Holdings με έδρα το Ντουμπάι απέκτησε τον όμιλο Pacha έναντι 302,5 εκατ. ευρώ, μέσω πράσινου ομολόγου  και με ανακυκλούμενης πιστωτικής διευκόλυνσης. Η αγορά περιλάμβανε διάφορα περιουσιακά στοιχεία όπως το νυχτερινό κλαμπ Pacha Ibiza, το ξενοδοχείο Destino Five, το ξενοδοχείο Pacha, την εμπορική μάρκα Τhe Pacha Collections, καθώς και τα Toy Room, WooMoon και Storrytellers.  Επιπλέον, η απόκτηση περιλάμβανε καταχωρημένα εμπορικά σήματα, συμπεριλαμβανομένων των παγκόσμιων δικαιωμάτων για το εμπορικό όνομα "Pacha" και το σχεδιασμό του λογότυπου  με δύο κερασιά.

Ο πρόεδρος και διευθύνων σύμβουλος της FIVE Holdings, Kabir Mulchandani, ανέλαβε το ρόλο του προέδρου του ομίλου Pacha. Ο Aloki Batra, Διευθύνων σύμβουλος της FIVE Hospitality, ανέλαβε τον επιπρόσθετο ρόλο του Διευθύνοντος Σύμβουλου του Ομίλου Pacha.

Τον Μάρτιο του 2024, το FIVE Hotels and Resorts εγκαινίασε το Playa Pacha, στο θέρετρο της παραλίας και το FIVE LUXE, που βρίσκεται στο Jumeirah Beach Residence (JBR), στο Ντουμπάι.

 Το λογότυπο 
Το πρώτο λογότυπο του Ομίλου Pacha εμπνεύστηκε από το μακιγιάζ της Carmen Sevilla. Στις αρχές της δεκαετίας του 80, η Yvette Montsalvatge σχεδίασε ένα λογότυπο για την Guinda SL.  (στα Ισπανικά το κεράσι), μια εταιρεία του ομίλου Pacha. Το λογότυπο, απεικόνιζε δυο κερασιά, τυπώθηκε σε μεγάλο αριθμό αφισών για τη προώθηση των εκδηλώσεων του Pacha Ibiza. .Το λογότυπο εμφανίζεται στην πλειοψηφία της μάρκας Pacha,  από την πρόσοψη του κλαμπ στην Ίμπιζα, μέχρι την συλλογή εμπορευμάτων της εταιρίας

 Pacha Ibiza 
Το νυχτερινό κέντρο Pacha Ibiza άνοιξε στο νησί της Ίμπιζας το 1973, έξι χρόνια αφότου ο Ricardo Urgell άνοιξε το πρώτο κλαμπ Pacha στο Sitges, κοντά στη Βαρκελώνη το 1967. Χτισμένο στο Ses Feixes, το Pacha Ibiza σχεδιάστηκε να μοιάζει με ένα ιβιζενικό αγροτόσπιτο. Στη δεκαετία του 1970, η Ιμπιζα είχε ήδη κερδίσει δημοτικότητα ως προορισμός για τους χίππιδες και τα ελεύθερους πνεύματα που αναζητούσαν ένα μποέμικο τρόπο ζωής. Το Pacha Ibiza συμπεριλήφθηκε στην κατάταξη για τα "Καλύτερα 11 κλαμπ στην Ίμπιζα" του περιοδικού The Telegraph τον Ιούνιο του 2024, στην οποία δημοσίευση αναφέρεται ότι ο όμιλος Pacha "άλλαξε το τοπίο των κλαμπ όταν άνοιξε το 1973, όχι μόνο στο νησί, αλλά σε όλο τον κόσμο".  Το 2022 το BBC News παρουσίασε το Pacha Ibiza σε μια μετάδοση για την σειρά Witness History , που ονομαζόταν "Το νυχτερινό κλαμπ που άλλαξε την 'Ιμπιζα", στην οποία αναφέρεται ότι "Το Ιούνιο του 1973, το νυχτερινό κλαμπ Pacha που άνοιξε στην Ίμπιζα, έκανε το νησί κορυφαίο προορισμό για τους λάτρεις της μουσικής και των πάρτι από όλο τον κόσμο". 

Μεταξύ της χειμερινής σεζόν του 2017 και της θερινής του 2018, ο Pacha Ibiza υποβλήθηκε σε μια σημαντική ανακαίνιση, σχεδιασμένη με τη βοήθεια της αρχιτέκτονος Juli Capella. Το βρετανικό περιοδικό ηλεκτρονική μουσική Mixmag σημείωσε ότι, "Η μπάρα του DJ βρίσκεται τώρα στη μέση του μαγαζιού, με στόχο να κάνει το κλαμπ πιο αρμονικό με την αρχιτεκτονική του 21ου αιώνα και να δώσει έμφαση στην εμπειρία μεταξύ του κόσμου και  του DJ". Ακολούθησαν δύο περαιτέρω ανακαινίσεις το 2019 και το 2021.

Οι καλλιτέχνες που έχουν εμφανιστεί στο κλαμπ συμπεριλαμβάνουν μεταξύ άλλων τους: Pete Tong, Carl Cox, David Guetta, Claptone, Calvin Harris, Tiësto, Swedish House Mafia, Solomun, David Morales, Paul Oakenfold, Peggy Gou και τον Diplo

Το Pacha Ibiza είναι επίσης γνωστό για τα residencies του, όπου διάφοροι καλλιτέχνες ηλεκτρονικής μουσικής φιλοξενούν τα χαρακτηριστικά τους πάρτι μία φορά την εβδομάδα καθ' όλη τη διάρκεια της σεζόν. Ανάμεσα τους και ο David Guetta, του οποίου το F*** Me I'm Famous πάρτι διήρκεσε από το 2001 έως το 2018,  καθώς και οι Swedish House Mafia. Η λίστα για το καλοκαίρι του 2024 περιλάμβανε τον Marco Carola με το Music On Night, το πάρτι +1 του Solomun, μαζί με το CamelPhat τις Τρίτες, τον Robin Schulz στο Pure Pacha τις Πέμπτες και την Blond:ish, η οποία έγινε η πρώτη γυναίκα resident του κλαμπ το 2025.

Η καλοκαιρινή περίοδος του Pacha Ibiza περιλαμβάνει επίσης τη βραδιά του Flower Power, η οποία ξεκίνησε το 1981 και πραγματοποιείται κάθε Σάββατο. Σε ένα άρθρο του 2023, το Guardian αναφέρθηκε στο Flower Power ως το "πρώτο θεματικό βράδυ" του κλαμπ. Η εκδήλωση περιλαμβάνει καλεσμένους DJs μαζί με τον resident DJ Bora Uzer. Ένα άρθρο του 2016 στην εφημερίδα Financial Times, επίσης αναφέρεται σε "ψυχεδελικό φωτισμό και χορευτές go-go σε βάθρα". Η εκδήλωση φιλοξενεί ειδικές εμφανίσεις καλεσμένων, μεταξύ των οποίων η Grace Jones, ο Róisín Murphy και ο Boy George, που εμφανίστηκαν κατά τη διάρκεια της σεζόν 2024.

 Ξενοδοχείο Pacha 
Το 2003, o όμιλος  Pacha απέκτησε το ξενοδοχείο απέναντι από το Pacha Ibiza, το El Hotel Pacha, που ονομάζεται τώρα Pacha Hotel.

 Destino Five Ibiza 
Το Destino Five Ibiza, υποβλήθηκε σε ολοκληρωμένη ανακαίνιση το 2025, η οποία ανέβασε την αξιολόγησή του από τέσσερα αστέρια σε πέντε.

 Η Συλλογή Pacha 
Η συλλογή Pacha είναι μια σειρά προϊόντων μόδας και τρόπου ζωής που διαθέτουν το λογότυπο με τα κεράσια  Η συλλογή περιλαμβάνει είδη όπως ρούχα, αξεσουάρ, αρώματα και διακοσμητικά σπιτιού.

 Το Ίδρυμα Pacha 
Το Ίδρυμα Pacha ιδρύθηκε ως ιδιωτικός μη κερδοσκοπική οργανισμός στα τέλη του 2018 με στόχο την εδραίωση και την επίσημη εφαρμογή των προσπαθειών κοινωνικής πρόνοιας που ξεκίνησε ο όμιλος Pacha.

Μετά την απόκτηση του Ομίλου Pacha από την FIVE Holdings το 2023, ο Kabir Mulchandani, Πρόεδρος και Διευθύνων Σύμβουλος της FIVE Holding, ανέλαβε το ρόλο του Προέδρου του Ιδρύματος Pacha, καθοδηγώντας τις πρωτοβουλίες και την επίδραση του.

 Βραβεία & αναγνώριση 
Το Pacha Ibiza εμφανίζεται τακτικά στη λίστα των DJ Mag Top Clubs 100, μια δημοσκόπηση για την οποία ψηφίζουν οι αναγνώστες του περιοδικού από το 2006. Η υψηλότερη θέση του ομίλου είναι # 3 στον κόσμο. Το 2025, ήταν # 13 με τον DJ Mag να το αποκαλεί "ένα εμβληματικό ίδρυμα νυχτερινής ζωής".  

 Παραπομπές